Lucien Lux

De Lucien Lux, gebuer den 13. September 1956 zu Ëlwen, ass e lëtzebuergeschen LSAP-Politiker a zënter 2013 Conseiller vum Staatsrot.

 Karriär 
De Lucien Lux huet fir d'éischt op der Eisebunn geschafft. Hie gouf 1974 Member vun der LSAP an 1978 Gewerkschaftssekretär vum OGB-L.

Vun 1988 bis 2004 war de Lucien Lux Buergermeeschter vun der Gemeng Beetebuerg.

Hie gouf 2002 zum Generalsekretär vun der LSAP gewielt.

Vun 1989 bis 2004 war hien, an der LSAP-Fraktioun, als Deputéierten aus dem Südbezierk an der Chamber an duerno, tëscht 2004 an 2009 Ëmwelt- an Transportminister an der Regierung Juncker-Asselborn I. No de Chamberwale vum 7. Juni 2009 war hien nees Deputéierten a Fraktiounschef vun der LSAP an der Chamber.

Bei de Chamberwale vum 20. Oktober 2013 hat hie fir d'éischt am Zentrum kandidéiert, ass awer net erëmgewielt ginn.

De Lucien Lux gouf de 24. Dezember 2013 als Member vum Staatsrot ernannt, wou en den Dan Kersch ersat huet, deen an d'Regierung gewiesselt ass.

Do dernieft ass de Lucien Lux zanter 2014 Patron vun der Beroderfirma Minga Sàrlënnert der Nummer B185563 am Handelsregëster agedroen, déi exklusiv fir den Entreprener Flavio Becca schafft. Am Oktober 2024 gouf bekannt, datt  de Parquet eng Enquête wéinst Verdacht vu Mëssbrauch vu Firmeverméigen, Geldwäsch a Verstouss géint d'Beruffsgeheimnis géint de Lucien Lux an d'Weeër geleet huet. De Parquet geheit him vir, en internen Avis vum Staatsrot iwwert d'Reform vum Spidolsplang un de Flavio Becca viruginn ze hunn.

 Privates 
De Lucien Lux ass bestuet a Papp vun 2 Kanner.

 Gielercher 



 Um Spaweck 

Kategorie:Gebuer 1956
Kategorie:Lëtzebuergesch Gewerkschaftler
Kategorie:Lëtzebuergesch Deputéiert
Kategorie:Lëtzebuergesch Ministeren
Kategorie:Lëtzebuergesch Buergermeeschteren
Kategorie:Transportministere vu Lëtzebuerg
Kategorie:Ëmweltministere vu Lëtzebuerg
Kategorie:Membere vum Staatsrot zu Lëtzebuerg
Kategorie:Officier de l'ordre de la couronne de chêne
Kategorie:Commandeur de l'Ordre de Mérite du Grand-Duché de Luxembourg
Kategorie:Buergermeeschtere vu Beetebuerg